62020TO0620_INF
Rettens kendelse (Fjerde Afdeling) af 8. december 2021 –Alessio m.fl. mod ECB
(Sag T-620/20)
»Annullationssøgsmål – Den Økonomiske og Monetære Union – bankunion – genopretning og afvikling af kreditinstitutter – foranstaltninger til tidlig indgriben – ECB’s afgørelse om midlertidigt at sætte Banca Carige under administration – efterfølgende afgørelser om forlængelse – klagefrist – for sent iværksat – afvisning«
Annullationssøgsmål – frister – begyndelsestidspunkt – retsakt, der hverken er offentliggjort eller meddelt sagsøgeren – præcist kendskab til indholdet og begrundelsen – pligt til at anmode om oplysning om retsaktens fulde ordlyd inden for en rimelig frist efter opnåelse af kendskab til dens eksistens
(Art. 263, stk. 6, TEUF)
(jf. præmis 39, 40, 42-44, 46-48 og 81-84)
Sagens genstand
Søgsmål anlagt i henhold til artikel 263 TEUF med påstand om annullation dels af ECB’s afgørelse af 1. januar 2019, hvorved Banca Carige SpA blev sat under midlertidig administration, dels af ECB’s afgørelse af 29. marts 2019 om forlængelse af varigheden af den midlertidige administration samt af de efterfølgende afgørelser om forlængelse.
Konklusion
1)
Den Europæiske Centralbank (ECB) frifindes.
2)
Det er ufornødent at træffe afgørelse om Europa-Kommissionens anmodning om intervention.
3)
Roberto Alessio og de øvrige sagsøgere, hvis navne fremgår af bilaget, bærer hver deres egne omkostninger og betaler de af ECB afholdte omkostninger.
4)
Kommissionen bærer sine egne omkostninger i forbindelse med anmodningen om intervention.